**Sergej Fjodorovič Bondarčuk** (rus. *Сергей Фёдорович Бондарчук*, ukr. *Сергій Федорович Бондарчук*; Bilozerk, 25. septembar 1920 — Moskva, 20. oktobar 1994) je bio sovjetski režiser, scenarista i glumac.

Biografija
----------

Bondarčuk je rođen u selu Bilozerka blizu Hersona. Detinjstvo je proveo u gradovima Jejsk i Taganrog, gde je završio školu. Njegova prva uloga je bila u Taganroškom pozorištu 1937. Studije je nastavio u glumačkoj školi u Rostovu na Donu (1938—1942). Nakon studija bio je regrutovan u Crvenu armiju, a iz vojske je pušten 1946.

U svojoj 32. godini je postao najmlađi sovjetski glumac koji je ikada dobio najviše odlikovanje Narodnog umetnika Sovjetskog Saveza. Godine 1955. glumio je sa budućom suprugom Irinom Skobcevom u *„Otelu"*, sa kojom se venčao 4 godine kasnije. Prethodno je bio u braku sa Inom Makarovom, majkom njegove starije kćerke *„Natalije.*

Bondarčuk je slavu na zapadu stekao filmom *„Rat i mir"* po romanu Lava Tolstoja, koji je u originalnoj verziji trajao više od 10 sati i bilo je potrebno sedam godina da se film završi. Film, u kom je Bondarčuk bio i reditelj i tumač lika Pjera Bezuhova, osvojio je Oskara za najbolji strani film. Godinu dana kasnije, glumio je Ivana Martina u jugoslovenskom filmu *„bitka na Neretvi"*.

Njegov prvi film na engleskom jeziku je bio *„Vaterlo"* iz 1970, koji je producirao Dino De Laurentis. Film je bio upamćen po po epskim scenama borbe, ali nije uspeo da privuče publiku. Bondarčuk je iste godine postao član KPSS, a sledeće godine je izabran za predsednika Saveza kinematografa. Bondarčuk je nastavio karijeru uz više politički orijentisane filmove. Pre nego što je smenjen sa mesta predsednika Saveza kinematografa, snimio je film *„Boris Godunov"*.

Njegov poslednji film, drugi po redu na engleskom jeziku, je bila adaptacija romana Mihaila Šolohova *„Tihi Don"*, sa Rupertom Everetom u glavnoj ulozi. Film je bio smiljen tokom 1992. i 1993, ali je premijeru imao tek novembra 2006. zbog nesuglasica sa ko-producentskim italijanskim studiom zbog nepovoljnih uslova u ugovoru za film, pa su filmske trake ostale zaključane u sefu, čak i nakon smrti Bondarčuka usled srčanog udara.

Sergej Bondarčuk je sahranjen u Moskvi. Njegova kćerka Natalija je glumila glavnu žensku ulogu u filmu *„Solaris"* Andreja Tarkovskog, dok je njegov sin Fjodor Bondarčuk (igrao je zajedno sa ocem u *„Borisu Godunovu"*) popularan ruski glumac i režiser poznat po svom filmu *„9. četa"*. Juna 2007. bivša supruga Ina Makarova je otkrila bronzanu statuu Segeja Bondarčuka u njegovom rodnom Jejsku.

Filmovi
-------

|  |
| --- |
| **Filmografija glumca Sergeja Bondarčuka** |
| God. | Srpskohrvatski naziv | Originalni naziv | Uloga |
| 1948. |  | *Mlada garda* | Valjko |
| 1950. |  | *Kavalir Zlatne zvijezde* | Sergej Tutarinov |
| 1951. | Taras Ševčenko | *Taras Ševčenko* | Taras Ševčenko |
| 1953. | Admiral Ušakov | *Admiral Ušakov* | Tihon Prokofjev |
| 1953. |  | *Корабли штурмуют бастионы* | Tihon Prokofjev |
| 1955. |  | *Neokončennaя povestь* |
| 1955. | Otelo | *Otello* | Otelo |
| 1955. |  | *Попрыгунья* |
| 1958. |  | *Шли солдаты* |
| 1959. | Čovjekova sudbina | *Судьба человека* | Andrej Sokolov |
| 1960. |  | *Серёжа* |
| 1960. |  | *В Риме была ночь* | partizan Fjodor |
| 1968. | Rat i mir | *Война и мир* | Pjer Bezuhov |
| 1969. |  | *ВЗолотые ворота* |
| 1969. | Bitka na Neretvi |  | Martin |
| 1970. |  | *Дядя Ваня* |
| 1973. |  | *Молчание доктора Ивенса* |
| 1974. |  | *Такие высокие горы* |
| 1975. |  | *Выбор цели* | Kurčatov |
| 1975. |  | *Пошехонская старина* |
| 1976. | Oni su se borili za domovinu | *Они сражались за Родину* | Zvjagincev |
| 1976. | Vrhovi Zelengore |  |
| 1978. |  | *Степь* | Jemeljan |
| 1978. |  | *Бархатный сезон* |
| 1978. |  | *Отец Сергий* | Otac Sergije |
| 1979. |  | *Взлёт* |
| 1979. |  | *Профессия* | kino-glumac |
| 1980. |  | *Овод* | kardinal Montanelli |
| 1986. | Boris Godunov | *Борис Годунов* | Boris Godunov |
| 1988. |  | *Случай в аэропорту* |
| 1990. |  | *Битва трёх королей* |
| 1992. |  | *Гроза над Русью* |
| 1992. | Tihi Don | *Тихий Дон* | General Krasnov |

Spoljašnje veze
---------------

***Sergej Bondarčuk*** na Wikimedijinoj ostavi

* Sergei Bondarchuk na IMDb-u (`en`)
* War and Peace of Sergei Bondarchuk[*mrtav link*]

| * p
* r
* u
Filmovi čiji je autor Sergej Bondarčuk |
| --- |
| 
* Čovjekova sudbina
* Rat i mir
* Waterloo
* Oni su se borili za Domovinu
* Stepa
* Crvena zvona: Meksiko u plamenu
* Crvena zvona: Vidio sam rađanje novog svijeta
* Boris Godunov
* Tihi don *(dovršen posthumno)*

 |